Fl-4 ta' Awwissu 2016, il-Kunsill estenda l-mandat tal-missjoni ta' ppjanar EUBAM Libya sal-21 ta' Awwissu 2017 . Huwa approva wkoll baġit ta' għall-perjodu mit-22 ta' Awwissu 2016 sal-21 ta' Awwissu 2017. Bħala parti mill-approċċ komprensiv tal-UE għall-appoġġ tat- transizzjoni lejn Libja demokratika, stabbli u prospera , EUBAM Libya għandha l-mandat li tippjana għal missjoni possibbli tal-UE fil-ġejjieni li tipprovdi konsulenza u tisħiħ ta' kapaċitajiet fil-qasam tal- ġustizzja kriminali, il-migrazzjoni, is-sigurtà tal-fruntieri u l-ġlieda kontra t-terroriżmu Kwalunkwe missjoni ċivili fil-ġejjieni fil-Libja tfittex b'mod partikolari li tindirizza l-aspetti tal-infurzar tal-liġi dwar il-migrazzjoni irregolari, il-faċilitazzjoni ta' immigrazzjoni illegali u t-traffikar tal-bnedmin filwaqt li jiġu promossi sforzi aktar fit-tul fuq ir-riforma tas-settur tas-sigurtà, inkluż il-governanza. Din titwettaq fuq talba tal-awtoritajiet leġittimi Libjani , bis-sjieda sħiħa tagħhom. Il-kapaċità għall-ippjanar ċivili tikkoopera mill-qrib mal-isforzi tal- Missjoni ta' Appoġġ tan-Nazzjonijiet Uniti fil-Libja, u tikkontribwixxi għalihom. Fi Frar 2016 l-UE emendat il-mandat tal-missjoni tagħha ta' assistenza għall-ġestjoni integrata tal-fruntieri fil-Libja (EUBAM Libya) biex tiffoka fuq attivitajiet ta' ppjanar ċivili Il-missjoni attwalment tinsab f'Tuneż u stabbilixxiet kuntatt mal-awtoritajiet Libjani rilevanti. Il-baġit tal-missjoni approvat permezz tad-deċiżjoni jipprovdi għall-attivitajiet u l-persunal f'Tuneż kif ukoll għall-possibbiltà ta' skjerament fil-Libja hekk kif is-sitwazzjoni tas-sigurtà tippermetti. Id-deċiżjoni ġiet adottata permezz ta' proċedura bil-miktub Stqarrija għall-istampa tat-12 ta' Frar 2016 li temenda u testendi l-mandat tal-missjoni b'6 xhur